
AVIZ

asupra Proiectului de Lege pentru aprobarea Ordonanţei de urgenţã a Guvernului nr.107/2023 privind unele măsuri pentru consolidarea capacităţilor tehnice necesare funcţionării sistemului informatic al Ministerului Finanţelor

În conformitate cu prevederile art.95 și 117 alin.(3) din Regulamentul Camerei Deputaților, republicat, Comisia pentru apărare, ordine publică și siguranță națională a fost sesizată spre dezbatere și avizare, în procedură de urgență, cu Proiect de Lege pentru aprobarea Ordonanţei de urgenţã a Guvernului nr.107/2023 privind unele măsuri pentru consolidarea capacităţilor tehnice necesare funcţionării sistemului informatic al Ministerului Finanţelor, transmis cu nr. PLx 7 din 7 februarie 2024.
Conform dispozițiilor art.75 alin. (1) din Constituția României, republicată, Camera Deputaților este Cameră Decizională.
Senatul, în calitate de Primă Cameră sesizată, a adoptat proiectul de lege în ședința din 05 februarie 2024.
Consiliul Legislativ, prin avizul nr.1138 din 29 noiembrie 2023, a avizat favorabil proiectul de lege.
În temeiul prevederilor art.62 din Regulamentul Camerei Deputaților, republicat, Comisia a dezbătut proiectul de lege mai sus menționată în ședința din 26.02.2024.
În urma dezbaterilor și a opiniilor exprimate, membrii Comisiei au hotărât, cu unanimitate de voturi, să acorde un aviz favorabil pentru proiectul de lege - PLx 7/2024.
În raport cu obiectul de reglementare proiectul de lege face parte din categoria legilor ordinare.

PREȘEDINTE,
Laurenţiu-Dan LEOREANU

